አቶ በቀለ ገርባን ጨምሮ የሰባት ሰዎች ክስ እንዲቋረጥ ተወሰነ
የፌዴራል ጠቅላይ ዓቃቤ ሕግ የቀድሞ የኦሮሞ ፌዴራሊስት ኮንግረስ ምክትል ሊቀመንበር አቶ በቀለ ገርባን ጨምሮ የሰባት ግለሰቦችን ክስ እንዲቋረጥ መወሰኑ ታወቀ፡፡አቶ በቀለ መጀመሪያ የተከሰሱት በፀረ ሽብር ሕጉ ቢሆንም በኋላ ግን ክሳቸው ወደ መደበኛ ክስ እንዲቀየር ተደርጎ በፌዴራል ከፍተኛ ፍርድ ቤት ልደታ ምድብ ችሎት ክሳቸውን ሲከታተሉ እንደነበር ይታወቃል፡፡ይሁንና ከአቶ በቀለ ገርባ ጋር የተከሰሱ አራት ግለሰቦች ፍርድ ቤትን በመድፈር ሁለት ጊ በተከታታይ የስድስት ወራት የእስራት ፍርድ ስለተፈረደባቸው እንዴት ሊፈቱ እንደሚችሉ አልታወቀም፡፡ ፍርደኞችን ይቅር የማለት ሥልጣን የፕሬዚዳንቱ ስለሆነ ጉዳያቸው ወደ ፕሬዚዳንቱ ጽሕፈት ቤት ሊመራ ይችላል ተብሎ ይጠበቃል፡፡ 